Document ID: 31999D0846

NEUVOSTON PÄÄTÖS,
tehty 17 päivänä joulukuuta 1999,
Euroopan unionin osallistumisesta aseiden keräämiseen ja hävittämiseen Albaniassa tehdyn päätöksen 1999/320/YUTP muuttamisesta
(1999/846/YUTP)
EUROOPAN UNIONIN NEUVOSTO, joka
ottaa huomioon yhteisen toiminnan 1999/34/YUTP 17 päivältä joulukuuta 1998 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen(1), ja erityisesti sen 7 artiklan yhdessä Euroopan unionista tehdyn sopimuksen 23 artiklan 2 kohdan kanssa,
sekä katsoo seuraavaa:
1) Päätöksellä 1999/320/YUTP(2) on tarkoitus panna täytäntöön yhteinen toiminta 1999/34/YUTP tukemalla Yhdistyneiden Kansakuntien aseidenriisuntaosaston ja Yhdistyneiden Kansakuntien kehitysohjelman (UNDP) koehanketta "Aseiden luovuttaminen Albanian Gramshin alueen kehittämisen vastineeksi".
2) Yhdistyneiden Kansakuntien aseidenriisuntaosasto ja UNDP toivovat, että koehanketta laajennetaan Albanian muille alueille, joten päätöksen 1999/320/YUTP soveltamisalaa olisi vastaavasti laajennettava,
ON PÄÄTTÄNYT SEURAAVAA:
1 artikla
Korvataan päätöksen 1999/320/YUTP 1 artiklan 1 ja 2 kohta seuraavasti: "1. Euroopan unioni osallistuu aseiden käräämisen ja niiden tuhoamisen edistämisen Albaniassa sijaitsevilla Gramshin, Elbasanin ja Peshkopjan alueilla.
2. Euroopan unioni antaa tätä tarkoitusta varten taloudellista tukea Yhdistyneiden Kansakuntien aseidenriisuntaosaston ja Yhdistyneiden Kansakuntien kehitysohjelman (UNDP) koehankkeelle, josta käytetään nimeä 'Aseiden luovuttaminen Albanian Gramshin alueen kehittämisen vastineeksi' ja jota on laajennettu Albaniassa sijaitseville Elbasanin ja Peshkopjan alueille."
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan yhteisöjen virallisessa lehdessä.
Tehty Brysselissä 17 päivänä joulukuuta 1999.

Labels: 18
15
5